Þessari vinstri blokk tókst að fella aðeins 11 daga gamla minnihlutastjórn sem leidd var af sósíaldemókratanum Passoas Cohelo , en bandalag hans hafði verið við stjórnvölin á árunum 2011 til 2015 . Á sama tíma áttu fáir von á því að Costa og vinstribandalag hans myndi endast út kjörtímabilið . Rétt úr kútnum Þrátt fyrir að Evrópusambandið og Alþjóðagjaldeyrissjóðurinn hafi þurft að bjarga portúgalska efnahagskerfinu með 78 milljarða evra neyðarláni fyrir einungis átta árum , hafa Portúgalar náð að rétta úr kútnum , sérstaklega í stjórnartíð Costa og Sósíalistaflokksins . Costa lofaði fyrir kosningarnar árið 2015 að draga úr aðhaldssemi fyrirvera hans , aðhaldssemi sem ríkisstjórn Cohelo neyddist til að beita til að standa við samninga Portúgal við Evrópusambandið og Alþjóðagjaldeyrissjóðinn . Í fyrra var landið meðal fimm mest heimsóttu landa í Evrópu . Nú þegar hefur dregið úr heimsóknum þeirra til Portúgal og líkur eru á að samdráttur aukist enn frekar vegna óvissu varðandi Brexit . Portúgal skuldar nú þegar 120 prósent af landsframleiðslu sinni en Costa stefnir á að ná því niður í 100 prósent árið 2023 , nái hann endurkjöri . Þáverandi innanríkisráðherra landsins sagði af sér í kjölfar hamfaranna . Einnig hafa hin og þessi spillingarmál sett svip sinn á stjórnartíð Costa . Þó að Costa sé spáð sigri í kosningunum er ekki víst að bandalag hans haldi . Alls eru 230 þingsæti á portúgalska þinginu og ólíklegt þykir að Costa takist að fá hreinan meirihluta . Aukið fylgi hinna flokkanna í vinstri blokkinni , sem setið hafa í ríkisstjórn með Costa og Sósíalistaflokknum undanfarið kjörtímabil , gæti á endanum reynst dýrkeypt . Fræðimenn telja að það gæti leitt til sundrungar meðal vinstri manna rétt eins og víðar í Evrópu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .